หนังกำพร้า คืออะไร
หนังกำพร้า คือ เนื้อเยื้อชั้นนอกสุดของผิวหนัง ประกอบด้วยเซลล์หลายชั้น ซึ่งเซลล์ชั้น นอกสุดเมื่อเจริญเต็มที่ จะหลุดลอกออกมาปนกับเหงื่อและฝุ่นละอองเป็นขี้ไคล และเซลล์ชั้น ในถัดไปจะเจริญขึ้นมาแทนที่ หมุนเวียนกันไปเป็นปกติ

หนังกำพร้าที่บางที่สุด อยู่ที่หนังตาทั้ง 2 ข้าง บางประมาณ 0.05 มิลลิเมตร ส่วนหนาที่ สุด อยู่ที่ฝ่ามือและฝ่าเท้า คือ หนาประมาณ 1.5 มิลลิเมตร

ในหนังกำพร้า จะมีเซลล์สร้างเม็ดสี (Melanin pigment) ซึ่งจะมีปริมาณตามพันธุกรรมและเชื้อชาติ ทำให้ผิวหนังเป็นสีต่างๆ คือ ผิวขาว ผิวเหลือง และ/หรือ ผิวดำ

หนังกำพร้า มีหน้าที่ปกป้องอวัยวะภายใน ป้องกันผิวหนังจากแสงแดด จากน้ำ และจากสารพิษต่างๆ รวมทั้งเชื้อโรค ไม่ให้เข้าผิวหนังและเข้าสู่ร่างกาย และ รักษาและควบคุมอุณหภูมิของร่างกายร่วมกับการขับเหงื่อ ซึ่งการขับเหงื่อนอกจากช่วยรักษาอุณหภูมิของร่างกายแล้ว ยังเป็นอีกช่องทางในการกำจัดของเสียออกจากร่างกายอีกด้วย

หนังกำพร้า ยังสามารถดูดซึมสารบางชนิดได้ จึงเป็นอีกช่องทางในการดูดซึมยา จากการทา หรือ แปะยา (ยาใช้ภายนอก) นอกจากนั้น หนังกำพร้า ยังเป็นผิวหนังชั้นที่ช่วยการสร้าง วิตามิน ดี จากแสงแดด และปัจจุบันผิวหนัง โดยเฉพาะหนังกำพร้า ยังเป็นอีกอวัยวะที่เกี่ยวกับความสวยงาม

โรคต่างๆ ที่พบได้กับหนังกำพร้า เช่น สิว ฝ้า กระ แผลต่างๆ และโรคมะเร็งผิวหนัง
ผิวหนัง Dermatology